Só kry Britney haar gespierde maag | SARIE
Britney se sexy nuwe lyf. FOTO: Instagram (@britneyspears)	Verwante Artikels
Só kry Britney haar gespierde maag	deur Elmari de Vos
Britney se gespierde maag op foto's is nie die resultaat van slim grimeer-truuks nie, berig Huffington Post. Sy oefen hard vir daai sixpack. Britney Spears het dié foto van haar gespierde maag op haar Instagram-bladsy gedeel en kritici en aanhangers het skerp gereageer. Die sangeres is daarvan beskuldig dat sy kontoerlyne met verbronsers en verligters op haar maag getrek het sodat sy so gespierd lyk.
Intussen is haar oefenroetine met die wêreld gedeel en nou is dit duidelik – Britney se sixpack is te danke aan harde werk!
Sy doen drie keer 'n week kardiosessies van 'n uur elk en twee keer 'n week ontmoet sy haar joga-instrukteur vir 'n sessie wat 90 minute duur. Volgens die sangeres en ma van twee is die boat, crescent lunge en warrior II van die joga-posisies wat so 'n groot verskil aan haar sexy lyf gemaak het.
Op die stel van 'n musiekvideo. FOTO: Instagram (@britneyspears)
By die 2014 People's Choice Awards. FOTO: Instagram (@britneyspears)
Boonop is die choreografie van Britney se nuwe "Piece of Me"-konserte in Las Vegas ook baie intens en ingewikkeld. Dit het gehelp om haar nuwe, klein middel te vorm.
Britney is by dié jaar se People's Choice Awards aangewys as die gunsteling-popkunstenaar van die jaar.